Varg Veum

Varg Veum (født 15. oktober 1942 i Bergen) er en fiktiv privatdetektiv og hovedperson i Gunnar Staalesens kriminalromaner.  Han er skilt og har en sønn som nå etter hvert er blitt voksen. Han ble utdannet som sosionom og arbeidet i barnevernet i Bergen. Fremdeles hender det han får saker med røtter bakover til denne tiden. Han måtte slutte i barnevernet etter en episode der han gikk til fysisk angrep på en som hadde misbrukt en mindreårig. 
I 2004 ble han av Dagbladets lesere kåret til den mest populære krimhelt gjennom tidene. I 2008 fikk han sin egen statue ved Strandkaien 2 i Bergen, stedet hvor han har kontoret sitt i bøkene.


== Bøkene ==
Gunnar Staalesen har til sammen skrevet 19 bøker om Varg Veum, i tillegg til en rekke noveller og mindre historier:

1977: Bukken til havresekken, Gyldendal
1979: Din til døden, Gyldendal
1980: Tornerose sov i hundre år, Gyldendal
1981: Kvinnen i kjøleskapet, Gyldendal
1983: I mørket er alle ulver grå, Gyldendal
1985: Hekseringen, Gyldendal (Novellesamling)
1988: Svarte får, Gyldendal
1989: Falne engler, Gyldendal
1991: Bitre blomster, Gyldendal
1993: Begravde hunder biter ikke, Gyldendal
1995: Skriften på veggen, Gyldendal
1996: De døde har det godt, Gyldendal (Novellesamling)
2002: Som i et speil, Gyldendal
2004: Ansikt til ansikt, Gyldendal
2006: Dødens drabanter, Gyldendal
2008: Kalde hjerter, Gyldendal
2010: Vi skal arve vinden, Gyldendal
2012: Der hvor roser aldri dør, Gyldendal
2014: Ingen er så trygg i fare, Gyldendal
2016: Storesøster, Gyldendal
2018: Utenfor er hundene, GyldendalVarg Veum figurerer også som en av mange figurer i bøkene 1950 – High Noon og 1999 – Aftensang.


== Tegneseriealbum ==
2004: De dødes dal – Tegner: Mike Collins (Westwind forlag)
2005: Dødelig ekko – Tegner: Mike Collins (Westwind forlag)
2007: Vintermassakren – Tegner: Mike Collins (Forlagshuset Vigmostad & Bjørke)
2008: Hevneren fra Solbris – Tegner: Mike Collins (Forlagshuset Vigmostad & Bjørke)
2009: Død mann sladrer ikke – Tegner: Mike Collins (Forlagshuset Vigmostad & Bjørke)
2011: Isdalskvinnens hemmelighet – Tegner: Mike Collins (Bodoni Forlag)
2012: De syv – Tegner: Mike Collins (Bodoni Forlag)


== Filmene ==
Flere av bøkene om Varg Veum har vært dramatisert for radioteatret og spilt der. Høsten 2006 startet et stort prosjekt med å filmatisere Varg Veum. I første omgang ble seks filmer spilt inn, der to gikk på kino og fire direkte til DVD. Filmprodusentene samt flere nordiske og tyske TV-stasjoner har budsjettert med at innspillingen vil koste 84 millioner kroner. Den første filmen fikk tittelen Varg Veum – Bitre blomster. Våren 2008 ble det klart at det skulle spilles inn totalt tolv filmer i serien.Selv om det meste av historiene er basert på bøkene, er det flere ulikheter mellom bøkenes og filmenes Varg Veum. Blant annet snakker Veum, i likhet med Hamre, østlandsdialekt, og han er betydelig yngre enn det bøkenes Veum ville vært i den samtiden filmene er satt i. Han har heller ingen ekskone og har ingen sønn før siste film, og er involvert i flere romantiske forbindelser som ikke er å finne i bøkene. 

2007: Varg Veum – Bitre blomster – Regissert av Ulrik Imtiaz Rolfsen (kino)
2008: Varg Veum – Tornerose – Regissert av Erik Richter Strand
2008: Varg Veum – Din til døden – Regissert av Erik Richter Strand
2008: Varg Veum – Falne engler – Regissert av Morten Tyldum (kino)
2008: Varg Veum – Kvinnen i kjøleskapet  – Regissert av Alexander Eik
2008: Varg Veum – Begravde hunder – Regissert av Alexander Eik
2010: Varg Veum – Skriften på veggen – Regissert av Stefan Faldbakken (kino)
2011: Varg Veum – Svarte får – Regissert av Stephan Apelgren (kino)
2011: Varg Veum – Dødens drabanter – Regissert av Stephan Apelgren (kino)
2011: Varg Veum – I mørket er alle ulver grå – Regissert av Alexander Eik (kino)
2012: Varg Veum – De døde har det godt – Regissert av Erik Richter Strand (kino)
2012: Varg Veum – Kalde hjerter – Regissert av Trond Espen Seim (kino)


=== Rolleliste ===


== Hørespill ==
Det ble totalt laget seks hørespill i Varg Veum serien:

1993: I mørket er alle ulver grå
1996: Tornerose sov i hundre år
1998: Svarte får
2003: Bitre Blomster
2005: Bukken til havresekken
2009: Dødens drabanter


== Referanser ==


== Eksterne lenker ==
Varg Veum-serien hos vargveum.no
Kronologi hos vargveum.no
Varg Veum-filmene
(da) Varg Veum på ComicWiki